open-index/open-wikipedia-markdown huggingface dataset:
Ingeborg Næstved

**Ingeborg Næstved** (1887–1979) var en dansk forfatter innen poesi og prosa. Hun mistet hørselen i 10-årsalderen som følge av meningitt (hjernehinnebetennelse), ble opptatt som elev ved døveskolen i Fredericia året etter, og kom derfra i 1899 til døveskolen i Nyborg, hvor hun ble undervist i fire år. Etter sin konfirmasjon i 1903 fikk hun en kontorutdannelse i København. I 1920 reiste hun tilbake til Fredericia, der hun var blitt fast knyttet til døveskolen i Fredericia som kontorassistent. Der var hun ansatt til 1945.

Næstved begynte allerede så smått å dikte i skolen. Hun skrev både prosa og poesi. Allerede som 16-åring startet hun med å skrive for bladet *Effata*. Hun skrev også festsanger på bestilling. I mange år skrev hun dikt som ble publisert i Fredericia Dagblad. J.M. Steinway samlet omkring 350 av disse i 1988, og noen ble utgitt i bokform. Steinway døde før han fikk samlet alle diktene, men i 2006 utga Lokalhistorisk Arkiv resten av diktene. Best kjent er et dikt hun skrev i 1920: «Giv mig en blomst mens jeg lever». Allerede i 1924 hadde tre komponister skrevet musikk til dette diktet, en av dem var P. Hartelius.

Da Næstved i 1924 deltok i den 3. nordiske døvekongress i Trondheim, ble hun betatt av den norske natur, og etter hjemkomsten skrev hun dikt om Norge.

## Referanser
Swarovski

**Swarovski AG** er et østerriksk selskap som produserer slipt krystallglass, slipeverktøy og optiske produkter. Selskapet er en verdensledende innen produksjon av krystallglass og har sete i Wattens i den østerrikske delstaten Tirol.

Selskapet består av to deler:
* *Swarovski Kristall* produserer smykkekrystaller for luksusmarkedet og markedsfører disse under navnet *Swarovski*.
* *Swarovski Gruppe* selger slipemiddelet *Tyrolit* og omfatter også avdelingen *Swarovski Optik*, som produserer optiske instrumenter av høy kvalitet.

Hovedkvarteret i Wattens omfatter også Swarovski Kristallwelten («Swarovski krystallverdner»), et museum med 16 utstillingsrom og -områder opprettet til selskapets hundreårsjubileum i 1995.

Swarovski og dets datterselskaper har ca. 17&nbsp;000 ansatte i 40 land.

Selskapet ble grunnlagt av glassliperen Daniel Swarovski (1862–1956) i 1895, og har siden 2002 vært ledet av Markus Langes-Swarovski.

## Bilder

File:Swarovski - Unit R-06 677 Rue Sainte-Catherine Ouest.jpg|Boutique Swarovski i kjøpesenteret Complexe Les Ailes i Montréal  selger smykker og luksusprodukter fra Swarovski.
File:HK 觀塘 Kwun Tong 創紀之城五期 APM mall shop SWAROVSKI Dec-2013.JPG|En Swarovski-butikk i Hongkong i Kina.
File:ARMS & Hunting 2010 exhibition (332-17).jpg|Kikkerter og sikter fra Swarovski Optik utstilt på den internasjonale våpenmessa *ARMS & Hunting* i Moskva 2010.
File:Kristallwelt Swarovski - Kristallwolke.jpg|Museet *Swarovski Kristallwelten* («Swarovski krystallverdner») åpnet i Wattens i 1995 og omfatter 16 utstillingsrom og -områder, deriblant ruiner fra Romerriket dekorert med «krystallskyer».


## Referanser

## Eksterne lenker
*
Osborne

**Osborne** stammer fra det norrøne navnet **Asbjørn** og forekommer også i variantene *Osborn* og *Osbourne*.

Det kan referere til:
*Osborne County &ndash; fylke i amerikanske delstaten Kansas.
*Osborne gasskraftverk &ndash; gasskraftverk i Australia.
*Osborne House &ndash; forhenværende britisk kongelig residens.
*Osborne (datamaskin) &ndash; transportabel datamaskin fra 1980-årene. 

*John Osborne &ndash; britisk dramatiker.
*Manuel Osborne-Paradis &ndash; kanadisk alpinist.
*Margaret Osborne duPont &ndash; amerikansk tennisspiller.
*Ted Osborne &ndash; amerikansk forfatter.
Daniel Swarovski

**Daniel Swarovski** (født 24. oktober 1862 i Georgenthal i Bøhmen, død 23. januar 1956 i Wattens i Tirol) var en østerriksk glassliper av bøhmisk herkomst. Han grunnla selskapet Swarovski, som utviklet seg til verdens ledende produsent av slipt krystallglass.

Han meldte seg inn i NSDAP i 1938, like etter Anschluss.

## Referanser
Grøvudalshytta

**Grøvudalshytta** er ei hytte som ligger i Sunndal kommune. Grøvudalshytta er en Turistforeningshytte drevet av Kristiansund og Nordmøre Turistforening (KNT).

Hytten ligger ca.7km fra bilvei på Hallen(i Sunndal kommune).

## Eksterne lenker
* KNT
Dearborn

**Dearborn** kan sikte til:

* Dearborn (Michigan), en by i USA
* Dearborn County, et fylke i Indiana i USA
* Fort Dearborn, et amerikansk fort ved Chicago River
Tubakonsert i F-moll

**Tubakonsert i F-moll** eller *Concerto for Bass Tuba* var skrevet av den britiske komponisten Ralph Vaughan Williams.  Verket hadde premiere i 1954, og ble først sett på som en eksentrisk idé fra en aldrende komponist.  Men konserten ble raskt en av Vaughan Williams' mest populære verk og en essensiell del av tuba-repertoaret.

Verket er delt inn i tre satser:
#Prelude: Allegro moderato
#Romanza: Andante sostenuto
#Finale – Rondo alla tedesca: Allegro

En vanlig fremførelse tar omtrent 13 minutter.

Konserten ble først fremført av London Symphony Orchestra med Philip Catelinet som solist.  Siden har det blitt fremført av andre berømte tubaister.  

## Referanser
Dearborn (Michigan)

**Dearborn** er en by i Wayne County i den amerikanske delstaten Michigan. Byen er en forstad til Detroit. I 2011 var innbyggertallet på 97 144. Dearborn er hjembyen til Henry Ford og hans eiendom Fair Lane, og hovedkvarteret til Ford Motor Company. Området ble først bosatt av europeere i 1786, Dearborn ble etablert i 1836 og fikk bystatus i 1927.

University of Michigan har en campus her og byen er hjem til Henry Ford Community College. Museumet The Henry Ford ligger i Dearborn.

Byen har også kjente bygninger som *the Hyatt Regency Dearborn* som ligger rett overfor *Fairlane Town Center mall*.

## Referanser


## Eksterne lenker
* 
* (en) Dearborn Chamber of Commerce 
* (en) Let's Talk Dearborn
* (en) ''The Henry Ford''
Manucho Gonçalves

**Manucho Gonçalves** (født 7. mars 1983 i Luanda) er en angolansk fotballspiller som spiller for den spanske klubben UE Cornellà.

I Afrikamesterskapet 2008 i Ghana hadde han stor suksess. 

Manucho har tidligere spilt i Benfica de Luanda og Petro Atlético i hjemlandet Angola. Han ble i 2008 kjøpt av Manchester United, men han var på utlån i både Panathinaikos og Hull City, og han spilte bare en kamp i Manchester United.

17. juli 2009 ble han kjøpt av den spanske klubben Real Valladolid. Her var han i fem år avbrutt av utlånsopphold i de tyrkiske klubbene Bucaspor og Manisaspor. I 2014 ble han solgt til Rayo Vallecano.

## Eksterne lenker
*
Jørn Øverby

**Jørn Kjetil Øverby** (født 1957) er en norsk kristen pastor og vekkelsespredikant som er mest kjent for å ha grunnlagt den karismatiske menigheten Guds Lam Kirke i 1984 (ble i 2004 omdøpt til Oslo Gospel Center). Menigheten ble nedlagt i 2007 etter mye stridigheter.

Øverby vokste opp som misjonærbarn i Bangladesh og India hvor han gikk på internatskole for misjonærbarn. Faren var misjonsprest i Santalmisjonen. Han gikk etter det på videregående skole (Nordstrand i Oslo) og studerte deretter teologi ved Menighetsfakultetet. Han var på samme tid med i Santalmisjonens ungdomsforening. På fakultetet ble han et profilert medlem av en karismatisk bønnegruppe. Blant de 15 som startet Guds Lam Kirke kom flere fra bønnegruppen, mens andre var bekjente av Tanggård. Kom på slutten av 1970-tallet i kontakt med daværende sjømannsprest og evangelist Hans Jakob Frøen ved Sjømannskirken på Bygdøy, som holdt såkalte "Dypere Liv"- møter på slutten av 1970-tallet i sjømannskirken, i regi av Agape. Det var på dette tidspunkt at Øverby fikk sansen for den karismatiske kristendommen.

Øverby giftet seg i 1980 med den åtte år eldre sykepleieren og jordmoren Borghild Tanggård. Sommeren 1983 deltok ekteparet på en større skandinavisk kirkevekstkonferanse på Jordal Amfi i Oslo (arrangert av pastor Hans Bratterud), og under et møte der med David Yonggi Cho fra Sør-Korea fikk de inspirasjon om å starte menighet. Like etter denne møteserien hevdet Øverby at han fikk sitt kall til å starte en ny menighet, og i august 1983 begynte de så å samle en gruppe venner hjemme hos seg til ukentlige husmøter. I begynnelsen var det bare et dusin mennesker som var med på det som skulle bli Guds Lams Kirke. Ifølge medlemmer fortalte Øverby på den tiden at han hørte Gud si til ham at han skulle starte en menighet som skulle telle i størrelsesorden 10 000 – 30 000 medlemmer. Menigheten opplevde medlemsvekst de første årene, men etterhvert det ble rettet kritikk mot Øverby og kona for deres lederstil. Rundt årtusenskiftet økte misnøyen i menigheten og det ble stor medlemsflukt. I 2006 trakk pastorparet seg fra sine stillinger og flyttet til USA. Året etter ble menigheten formelt nedlagt.

I 2006 sendte NRK dokumentaren *Pastorens tjenere*, som omhandlet Øverbys lederstil ved menigheten.

Øverby er ellers kjent som en Israel-venn. Våren 2004 deltok han og hans kone på en konferanse i Israel som var arrangert av Israels turistdepartement og i Ariel Sharons navn. Konferansen omfattet blant annet møter med israelske toppolitikere.

## Referanser
Brussel-traktaten (1965)

**Brussel-traktaten**, også kjent som **fusjonstraktaten**, ble signert i Brussel 8. april 1965, og trådte i kraft 1. juli 1967. Gjennom sammenslåinger (fusjoner) av organisasjonsledd, førte traktaten til dannelse av Europakommisjonen og Den europeiske unions råd.

## Historie
Traktatens fulle tittel var Traktaten for etablering av et felles råd og en felles kommisjon for De europeiske fellesskapene, også kalt Fusjonstraktaten.

Traktaten samlet den organisatoriske strukturen til det europeiske kull- og stålfellesskap, Det europeiske økonomiske fellesskap (EEC) og det europeiske atomenergifellesskap i et felles regelverk, og erstattet på denne måten to tidligere traktater, EKSF-traktaten fra 1951 og en traktat signert i Roma den 25. mars 1957, samme dag som Roma-traktaten).

Brussel-traktaten definerte Europakommisjonen og Rådet for Den europeiske union som de regjerende organer for alle tre institusjoner, og lovfestet et felles budsjett for de tre europeiske fellesskapene. Navnet De europeiske fellesskap ble tatt i bruk etter traktatens ikrafttreden.

## Den europeiske unions historie

## Referanser
Oriontåken

**Oriontåken** (også kjent som **M42** eller **NGC 1976**) er en stjernetåke sør for «Orions belte» i konstellasjonen Orion. M42 er en av de mest lyssterke stjernetåkene på nattehimmelen, og er så vidt synlig med det blotte øye. Den befinner seg 1&nbsp;270±76 lysår unna jorden, og har en utstrekning på omtrent 24 lysår. 

Inne i stjernetåken foregår det dannelse av nye stjerner fra enorme skyer av gass og interstellart støv. Oriontåken er et av de mest fotograferte og studerte objektene i verdensrommet, og har gitt astronomene mye kunnskap om hvordan nye stjerner og planetsystemer oppstår.

## Forskning
Allerede middelalderens arabiske astronomer beskrev Oriontåken, som ble kalt *Na’ir al Saif*, skjønt de brukte ofte samme navn om stjernen Iota Orionis 0,5° lenger mot sør.

Av europeiske astronomer er tåken dokumentert første gang i 1610 av Nicolas-Claude Fabri de Peiresc. Man kan imidlertid anta at denne relativt lyse tåken også var blitt lagt merke til tidligere.

## Fysisk karakteristikk

Tåken er synlig med det blotte øye selv fra områder påvirket av noe lysforurensning. Den ses som miderste "stjerne" i Orions sverd, som er de tre stjernene sør for Orions belte. Stjernen ser uklar ut for skarpsynte observatører, og tåken er tydelig gjennom kikkert eller et lite teleskop. Største overflatelysstyrke for sentralregionen er omtrent 17 Mag/kvadratbuesekund (omtrent 14 millinits) og den ytre blålige gøden har største overflatelysstyrke 21,3 Mag/kvadratbueskund (omtrent 0,27 millinits). (I fotoene vist her er lysstyrken forsterket i stor grad.)

## Se også
* Stjernetåke
* Messierobjekt

## Referanser


## Eksterne lenker

* 
*
Abe Laboriel jr.

**Abe Laboriel jr.** (født 1971) er en amerikansk trommeslager, best kjent for å ha jobbet med artister som Paul McCartney, Sting, Sheryl Crow, Fiona Apple, Eric Clapton, K.D. Lang, Shakira, Jewel, Jonatha Brooke, Meredith Brooks, Duran Duran, Liz Phair, Chris Castle, Johnny Halliday, Mylène Farmer, Vanessa Carlton og andre. 

Laboriel er sønn av bassisten Abraham Laboriel. 

I tillegg til de ovennevnte artistene, har Laboriel gjort opptak og spilt med artister som Crystal Lewis, B.B. King, Les Paul, Ashlee Simpson, LeAnn Rimes og Letters to Cleo. Lewis og Laboriel var med i TV-serien *Roundhouse* på TV-kanalen Nickelodeon i 1990-årene.

Laboriel ble opplært av mange kjente perkusjonister og trommeslagere, inkludert Alex Acuña som startet bandet Koinonia på 80-tallet.

Laboriel har også vært medlem av trioen The Raging Honkies. 

Han er for tiden med i Chocolate Genius Inc.

## Referanser


## Eksterne lenker
* Drummerworld: Abe Laboriel Jr.
Ekeberggårdene

**Ekeberggårdene** refererer til to større akergårder med hovedbøl anlagt på Ekeberg i Oslo. Man skiller de to gårdene gjennom benevnelsene Ekeberg hovedgård (gnr 151) og Lille Ekeberg gård (gnr 134, tidligere gnr. 154 Munkehagen: 224 - 225). 

Gårdene har mange fellestrekk: Hovedbølet på Lille Ekeberg ligger på det nordøstre området av Ekebergplatået, mens hovedbølet på Ekeberg hovedgård ligger i det nordvestre området. Begge har Ekebergskrenten innunder seg i nord. Lille Ekeberg ligger i tilknytning til østskråninga ned mot Ryenberget, mens Ekeberg hovedgård har Ekebergskråninga, men mot vest og  Bunnefjorden var skråningen tilhørende Braatten (Jomfrubråten gård) fra slutten av 1600 tallet da Christian Stockflet ble eier. Begge gårdene hadde felles grenser med hverandre og dessuten med Middelalderbyen Oslo. Begger gårdene har diabasbrudd for steinalderredskaper på sine gamle marker, og eldgamle bosetnings-/dyrknings- og samferdselspor. Ekebergområdet er generelt det området i Oslo med de fleste og eldste registrerte kulturminnene, og Ekebergkleivene opp mot Ekebergflata er særpregende for området. Ellers gikk Middelalderens kongevei over Ekeberg forbi hovedbølet på Lille Ekeberg, mens Den Frederikshaldske Kongevei tilknytta Christiania gikk forbi hovedbølet på Ekeberg hovedgård. 

## Forskningsproblematikk
Kildene skriver gjerne bare «Egeberg» el.l. uten å preisere nærmere hvilken av de to Ekeberggårdene det refereres til – noe som har skapt mye forvirring. For ikke mange år siden mente man for eksempel at Lille Ekeberg opprinnelig var husmannsplass under Ekeberg hovedgård. Det er først i de seneste år man er blitt oppmerksom på at når «Egeberg» nevnes, er det ikke nødvendigvis Ekeberg hovedgård det refereres til. Munkebråten og Lille Ekeberg hørte sammen under Munkehagen Nordre. Nøkler ut av forvirringa er blant annet:
* i en middelalderkilde heter at bispestolen eide litt i to Ekeberggårder,
* i en 1700-tallskilde fra Aker er det satt opp to gårder etter hverandre med navnet Egeberg, begge er Ekeberg Hovedgård.

I dag er man oppmerksom på at når det står f.eks. "Egebergeie", kan det dreie seg om en husmannsplass under Ekeberg, og ikke under Lille Egeberg som ikke har hatt noen husmannsplasser (var ubebygget i mange år). Svingen hørte til Munkehagen Nordre under Oslo Hospital. Og Stampen var en plass ved Svendengen og Kværner på andre siden av Alnaelven og har ikke noe med Lille Ekeberg å gjøre. 

## Se også
* Lille Ekeberg
* Ekeberg hovedgård
* Svingen
* Nordjordet

## Referanser
AC Prato

**Associazione Calcio Prato** er en italiensk fotballklubb fra Prato, i Toscana. Klubben ble grunnlagt i 1908. Prato spiller for øyeblikket i Serie C2/B. Det høyeste Prato har vært i det italienske ligasystemet, var i Serie B, helt tilbake i 1964. Lagets draktfarger er blå og hvit.

## Kjente spillere
*  Christian Vieri
*  Massimo Oddo 
*  Luca Antonini
*  Nicola Legrottaglie
*  Carlo Cudicini
*  Paolo Sammarco
*  Massimo Maccarone

## Eksterne lenker
*
Prato

**Prato** er en by i Toscana i Italia, og er hovedstaden i provinsen Prato. Byen, som ligger i Val di Bisenzio (Bisenzio-dalen) ved foten av Monte Retaia (768 m), har  188 691 innbyggere (31. mai 2011). Siden 1950-tallet har innflyttingen til Prato vært stor, og folketallet er tredoblet siden 1936.

Prato har hatt tekstilindustri som sin hovedinntekt. Stedet er den nest største byen i Toscana, etter Firenze.

## Kjente innbyggere
* Nicolo Albertini, kardinal på 1200-tallet. 
* Lorenzo Bartolini, billedhogger på 1800-tallet.
* Antonio Brunelli, komponist på 1600-tallet.
* Jury Chechi, turner på slutten av 1900-tallet.
* Francesco di Marco Datini, kjøpmann (ca. 1335–1410).
* Filippino Lippi, maler på 1500-tallet. 
* Curzio Malaparte, forfatter på 1900-tallet.
* Paolo Rossi, fotballspiller på 1900-tallet.
* Christian Vieri, tidligere fotballspiller.
* Domenico Zipoli, komponist på 1700-tallet.

## Bilder

Fil:Prato0001.jpg|Ponte Mercantale
Fil:Prato, Santa Maria delle Carceri.JPG|Santa Maria delle Carceri
Fil:Prato, duomo facciata.JPG|Duomo
Fil:Prato0002.jpg|Palazzo Pretorio  og statue av Datini
Fil:Prato, panorama.jpg|Panorama (klikk for å forstørre)


## Referanser


## Eksterne lenker
*
Middelalderens kongevei over Ekeberg

**Middelalderens kongevei over Ekeberg** en den gamle hovedferdselsåren sørover fra det sentrale Oslo. Den var kongevei fra Middelalderen og frem til 1600-tallet.

I dag fins en del av veien godt bevart gjennom øvre delen av Ekebergskrenten i Oslo. Den går nordenunder Lille Ekeberg gård, og derfra gikk veien videre via Ryen til Høyenhall og opp Skøyenbakken på Østensjø. Den skal visstnok ha løpt her siden jernalderen, trolig fra steinalderen. Det er rester av et diabasbrudd i tilknytning til veien like ved Lille Ekeberg barnehage (våningshuset på Lille Ekeberg gård). I middelalderen var den kongeveien sørover. På 1600-tallet tok Ekebergveien over som kongevei over Ekebergplatået.

## Se også
*Ekebergskrenten
*Lille Ekeberg
Liste over fengsler og fangeleirer i Norge under andre verdenskrig

**Liste over fengsler og fangeleirer i Norge under andre verdenskrig**

## Lokasjoner
### Fangeleirer og konsentrasjonsleirer

Det er dokumentert 470 fangeleirer i Norge under krigen, de fleste for sovjetiske krigsfanger.

De fleste og største leirene var i Nord-Norge. For eksempel hadde fangeleiren i Bø på Engeløya i Steigen 1700 sovjetiske krigsfanger på det meste.
* Beisfjord fangeleir
* Falstad
* Grini
**Fiskevollen (under Grini)
* Veidal fangeleir (Kvænangsfjellet)
* Sydspissen og Tromsdalen (Krøkebærsletta)
* Ulven leir og Espeland fangeleir
* Ånebyleiren
* SS-Sonderlager Mysen

Krigsfangene jobbet med utbyggingen av Nordlandsbanen og Polarbanen. Fangene utførte også arbeid på veien over Korgfjellet i Hemnes kommune, samt veiutbygging mellom Rognan og Fauske, kalt Blodveien. De deltok også i bygging av snøtunneler i Nord-Norge, blant annet over Kvænangsfjellet.

### Fengsler
* Victoria terrasse og regionale og lokale Gestapo-hovedkvarterer
* Andre "Gestapo-fengsler"
**Møllergata 19 (Oslo kretsfengsel avd. A)
** "Arkivet"
** Vollan
**Brandengen
* Andre leirer og fengsler
** Akershus festning (Deutsches Kriegswehrmacht-Gefängnis)
** Åkebergveien fengsel ("Bayern", senere Oslo kretsfengsel avd. B)
** Bredtveit
** Berg
** Storetveit/Framnes
** Leirpollen, Storskog og Tofte

## Se også
*Liste over fangeleirer for russere i Agder under andre verdenskrig
*Russerfangene i Norge under andre verdenskrig
*Okkupasjonsmaktens fangeleirer og fengsler i Norge

## Referanser


## Eksterne lenker
* Eitinger rapporten: 11.7 Fangenskap i Norge
* Sovjetiske krigsfanger, sivile og frivillige i Norge 1941-1945
* Riksarkivets presentasjon av nordmenn i fangenskap
Fourplay

**Fourplay** er en jazzgruppe fra USA, som har vært aktiv siden 1991. De opprinnelige medlemmene var Bob James (keyboard), Lee Ritenour (gitar), Nathan East (bass, vokal) og Harvey Mason (trommer).  I 1998 forlot Lee Ritenour gruppen og valgte Larry Carlton som sin erstatning. Mellom 1991 og 2000 hadde de kontrakt med Warner Bros. Records, og fra 2002 med Bluebird Records.

## Diskografi
### Album

## Eksterne lenker
* 
* 
* Fourplay på Myspace
Nice-traktaten

**Nice-traktaten** ble signert av Det europeiske råd den 26. februar 2001 i Nice, Frankrike, og trådte i kraft den 1. februar 2003. Nice-traktaten var en revisjon av Maastricht-traktaten (EU-traktaten) og Roma-traktaten (EF-traktaten), som var påkrevet for å utvide EU med nye medlemsland i 2004 og 2007.

## Beskrivelse
Nice-traktaten definerte fordelingen av de enkelte medlemslandenes representanter i Rådet for Den europeiske union etter utvidelsene. Traktaten sørget også for å utvide antall seter i Europaparlamentet til 732.

Spørsmålet om en reduksjon av Europakommisjonens størrelse, ble delvis løst: Traktaten erklærte at når antall medlemsland utvides til 27, skal antall medlemmer i Europakommisjonen reduseres til færre enn 27, men uten å spesifisere det nøyaktige antallet. Man ble imidlertid enige om at Tyskland, Frankrike, Storbritannia, Italia og Spania mistet en kommissær hver etter 1. januar 2005.

Avtalen åpnet for å opprette spesialdomstoler, som er underordnet Domstolen og Retten (tidligere *Den europeiske første-instans domstolen*), for å håndtere spesielle områder som f.eks. patenter og personalsaker. (* Se utdypende artikkel om [[Personalretten]].*)

Nice-traktaten lovfestet også et nytt regelverk for et tettere samarbeid mellom EU-landene. Det tidligere regelverket i Amsterdamtraktaten hadde hittil ikke blitt tatt i bruk, og ble ansett som ubrukelige.

Traktaten inneholdt også tiltak som håndterte de finansielle konsekvensene i kjølvannet av opphøret av EKSF-traktaten (1951) den 23. juli 2002.

Som en reaksjon på de forfeilede sanksjoner mot Østerrike, etter at en koalisjonsregjering som inkluderte Jörg Haiders nasjonalistiske parti hadde kommet til makten, hadde det oppstått en frykt i EU overfor nasjonalisme i fremtidige EU-land som en destabiliserende faktor i hele EU-samarbeidet. Resultatet ble at Nice-traktaten lovfestet formelle regler for anvendelser av sanksjoner mot et medlemsland.

## Ratifiseringen av avtalen

1 Irland holdt ny folkeavstemning om Nice-traktaten, etter at Rådet for Den europeiske union i *Sevillaerklæringen* anerkjente Irlands nøytralitetspolitikk i militære spørsmål.
## Den europeiske unions historie

## Eksterne lenker
* 
*  Nice-traktaten, dansk originalversjon
*  Traktatsamling, Eurlex
Gjøkeredet (bok)

:*For filmen ved samme navn, se [[Gjøkeredet (film)]].*

***Gjøkeredet*** er en roman av Ken Kesey fra 1962. Bokas handling utspilles på et psykiatrisk sykehus i Oregon, og boka kan betraktes som en studie av institutisjonsmiljøer. Handlingen fortelles av hovedpersonen Chief Bromden, en indianer som later som om han er døvstum.

En berømt film ved samme navn, *[[Gjøkeredet (film)|Gjøkeredet]]*, regissert av Miloš Forman med Jack Nicholson i hovedrollen som McMurphy (til forskjell fra boka), bygger på boka.

## Handling
Halv-indianeren Chief Bromden, som alle tror er døvstum, er innlagt på asyl. Der inne, i en grå og fryktelig verden, hersker Big Nurse uinnskrenket. Hun får hjelp av sine tre dagvakter og assistentleger og sykepleiere. Helt til den opprørskevagabonden (landstrykeren) Randle Patrick McMurphy dukker opp. McMurphy bare lot som han hadde en sinnssykdom for å sone straffen ved sinnssykehuset, i stedet for å havne i fengsel. Han er en komisk, tragisk og heroisk skikkelse som blåser frisk luft inn i asylet, og snur opp ned på hele systemet. McMurphy antagoniserer stadig sykepleieren og forstyrrer rutinene på avdelingen, noe som fører til endeløse maktkamper mellom den innsatte og sykepleieren. En natt, etter å ha bestukket nattevakten, smugler McMurphy to prostituerte venninner med brennevin inn på avdelingen.

De bryter seg også inn på et apotek ved sykehuset, for å skaffe hostesaft som inneholder kodein og ikke-navngitte psykiatriske medisiner. McMurphy legger snart merke til Billy Bibbit – en engstelig, gutteaktig pasient med stamming og liten erfaring med kvinner – er forelsket i en prostituert ved navn Candy. Han arrangerer derfor et møte mellom dem, og Billy mister jomfrudommen. Men McMurphy og de andre pasientene sovner, i stedet for å rydde opp etter gruppens krumspring. Så personalet oppdager hele avdelingen i fullstendig uorden neste morgen. Sykepleieren oppdager Billy og den prostituerte i hverandres armer, delvis avkledd. Hun truer med å fortelle moren til Billy om hva som har skjedd, noe som gjør at Billy får et følelsesmessig sammenbrudd. Han begår deretter selvmord, og sykepleieren gir McMurphy skylden for dette. Men han mener at sykepleieren var ansvarlig for Billys dødsfall.

McMurphy angriper derfor sykepleieren, og forsøker å kvele henne til døde. Sykepleieren blir sykmeldt i en uke, på grunn av disse skadene. I løpet av denne tiden flytter mange av pasientene, enten til andre avdelinger, eller de sjekker ut av denne avdelingen for alltid. Når sykepleieren kommer tilbake kan hun ikke lenger snakke, og hun har dermed blitt fratatt sitt viktigste verktøy for å holde pasientene sine under kontroll. McMurphy får snart en lobotomi, og er deretter i en nærmest vegetativ tilstand - noe som gjør ham stille og ubevegelig. Sjefen ved sykehuset kveler snart McMurphy med en pute i løpet av natten, for å la McMurphy slippe å leve i denne tilstanden.
96 Quite Bitter Beings

«**96 Quite Bitter Beings**» er en sang av rockebandet CKY lansert i 1999 på albumet *[[Volume 1]]*. Sangen handler om innbyggerne i den fiktive byen Hellview i ingenmannsland, som dreper hvem som helst som nærmer seg byen deres. Sangen regnes for å være CKYs gjennombrudd og bandets mest anerkjente sang. Den er en del av soundtracket på spillet Tony Hawk's Pro Skater 3 og CKY-videoene (som er produsert av den profesjonelle skateren Bam Margera, trommeslageren Jess Margeras bror).

## Musikkvideo
En musikkvideo til sangen ble laget. Den ble produsert av Bam Margera og viser bandet som spiller og en biljaktscene mellom Bam og vennene hans. Bare 50 eksemplarer av denne singlen/demoen ble laget.

## Sporliste
CD-single (2000)
# «96 Quite Bitter Beings»
# «The Human Drive In Hi-Fi» 

## Kilder
Porto-Novo

:*Se også, [[Porto Novo]]*
**Porto-Novo** er den offisielle hovedstaden i Benin, sammen med Cotonou, som er den økonomiske. Byen ligger sørøst i landet ved lagunesjøen Nokoué. Den hadde 255 878 innbyggere i 2005, og er med det Benins tredje største by. Porto-Novo er et handelssentrum, og har noe industri. Palmeolje, olje og bomull er de viktigste handelsvarene. Byen har vært hovedstad siden 1894.

Byen har etnografisk museum, kongeslott, moské og katedral. Stade Charles de Gaulle er byens offisielle stadionanlegg for friidrett og fotball.

## Historie

Porto-Novo var tidligere tributtstat til Jorubakongeriket i Oyo. Byens navn kommer fra portugisisk og betyr «ny havn». Den var opprinnelig bygget som havn for slavehandel. 

I 1863 bombarderte britiske styrker fra Nigeria byen, noe som drev kongeriket til å bli fransk protektorat. Dette utløste krig mellom Frankrike og det nærliggende kongeriket Abomey. I 1883 ble Porto-Novo innlemmet i den franske kolonien Dahomey og den ble hovedstad i kolonien i 1900.

Kongene av Porto-Novo fortsatte å herske over byen, både offisielt og uoffisielt til den siste kongen døde i 1976.

Mange afro-brasilianere bosatte seg i Porto-Novo etter at slaveriet opphørte i Brasil. Brasiliansk arkitektur og mat har vært viktig for byens kulturliv.

## Demografi
Porto-Novo hadde en anslått befolkning på 234&nbsp;168 i 2005

Utvikling:
*1979: 133&nbsp;168 (folketelling)
*1992: 179&nbsp;138 (folketelling)
*2000: 210&nbsp;400 (anslag)
*2002: 223&nbsp;552 (anslag)
*2005: 234&nbsp;168 (anslag)
## Eksterne lenker
*
Alf Bjercke

**Alf Bjercke** (1851–1933) var en norsk fabrikkeier og forretningsmann.

## Liv og virke
Alf Bjercke startet i 1880 en fargehandel i Oslo, som etter hvert ble kjent under varemerket «Maler’n til Bjercke». I dag husker nok de fleste Alf Bjercke og firmamerket med kunstmaleren (utformet av reklametegneren Karl Dahl) fra barndommens malerskrin. Firmaet hans ble landets største, og eksisterer fremdeles i dag, men har siden 1972 vært en del av Jotun-gruppen. Etter sammenslåingen med Jotun ble arkivet gitt til Norsk Teknisk Museum. Fargekart, bilder og reklamemateriell inngår i det rikholdige arkivet.

Alf Bjercke grunnla også den kjemiske fabrikken *Norden* i 1884. I 16 år var han formann i Den norske handelsstands forening, og han var også med på å starte Redningsselskapet.

## Familie
Han var far til arkitekten Andreas Bjercke (født 1883), grosserer Richard Bjercke (født 1885) og ingeniør Alf Bjercke (født 1890), og farfar til forretningsmann og konsul Alf R. Bjercke (født 1921).

## Referanser


## Eksterne lenker
* Maler'n til Bjercke i Etiopia
Håland

**Håland** er navn på gårder en rekke steder, og er et vanlig etternavn.

Håland kan vise til
* Håland herred, tidligere kommune i Rogaland
* Håland skole, flere
* Håland (etternavn), vanlig etternavn

## Referanser
Vanuatus sentralbank

**Vanuatus sentralbank** (*Reserve Bank of Vanuatu*) er sentralbanken i republikken Vanuatu, som ligger i det sydlige Stillehavet.

## Historie
Vanuatu ble uavhengig fra Storbritannia i 1980, og på slutten av året vedtok parlamentet sentralbankloven (the Central Bank Act), og 1. januar 1981 startet sentralbankens sin drift. 

Regjeringen eier 100% av aksjene i selskapet. 

En av de første oppgavene sentralbanken fikk var å implementere pengereformen som var vedtatt av finansministeren 16. desember 1980. 1. januar 1981, på sentralbankens første driftsdag, ble derfor pengeenheten omgjort fra «New Hebrides franc» til Vatu, som betyr «stein». Februar samme år begynte arbeidet med å designe og produsere de nye myntene og sedlene, for å overta for de gamle francene og den australske dollaren som også var i omløp her. Fra 1. april 1983 var disse to valutaene ikke lenger gyldig valuta i Vanuatu. 

Gjennom 1980-tallet etablerte sentralbanken stadig flere funksjoner, i tillegg til de oppgavene den hadde de første årene, som primært var utstedelse av lokal valuta. 

I 1989 endret sentralbanken navn fra «Central Bank of Vanuatu» til «Reserve Bank of Vanuatu» (RBV), ved at parlamentet vedtok et tillegg til sentralbankloven. Tillegget ga samtidig sentralbanken større myndighet over bankvesenet. 

## Hovedoppgaver
Sentralbankens hovedoppgaver i dag er;
* regulere utstedelsen, tilgangen, tilgjengeligheten og den internasjonale handlingen av valuta
* overvåke og regulere banknæringen og kredittveksten
* være rådgiver for regjeringen i saker som omhandler banknæringen eller penge- og kredittpolitikk
* fremme stabilitet i pengepolitikken
* fremme en sunn finansiell struktur
* jobbe for finansielle rammebetingelser som bidrar til en ordnet og balansert økonomisk utvikling i Vanuatu
* regulere og overvåke innenlandske og internasjonale banker

## Sentralbanksjef
Sentralbanksjef pr juni 2022 er Simeon Malachi Athy. Han har sittet siden 2013, da han overtok etter Odo Tevi. Sentralbanksjefen velges for en 5-årsperiode.

## Se også
*Liste over verdens sentralbanker

## Referanser


## Eksterne lenker
*
Hedemarken friskole

**Hedemarken friskole** er en privat grunnskole som er eid av den tverrkirkelige misjonsorganisasjonen Ungdom i Oppdrag. 

Skolen ligger i Løten kommune i Innlandet. 

## Historikk
I 1987 søkte Ungdom i Oppdrag (UIO) myndighetene om å få starte en egen kristen grunnskole. Hedemarken friskole startet opp med 10 elever høsten 1991. Harald Nyen var skolens første rektor. 

I 1994 kjøpte friskolen Løkja skole som Løten kommune skulle legge ned.  Høsten 2020 tok friskolen i bruk et nybygg på 1100 m2, der ungdomsskoletrinnet flyttet inn.

Skolen hadde 192 elever skoleåret 2023/2024, og 47 ansatte. Hilde Sætrang var rektor per 2024.

## Referanser


## Eksterne lenker
*
MS «Wilson Garston»

**MS «Wilson Garston» ** er en lastebåt eid av det norske rederiet Wilson. Skipet er registrert på Barbados, med Bridgetown som hjemmehavn.

Den 24. desember 2007 gikk *Wilson Garston* på grunn utenfor Helsingborg i Sverige.

## Mål
*Lengde: 82,30 m
*Bredde: 12,58 m
*Vekt: ca. 3500 tonn

## Referanser


## Eksterne lenker
* 
*  Informasjon om skipet hos Wilson
Kristine Bernadotte

**Kristine Bernadotte** (født **Kristine Rivelsrud**, 22. april 1932 på Orevika i Eidsfoss i Norge, død 4. november 2014 i Benalmadena i Spania) var gift med den svenske prins Carl Bernadotte.  

Hun var Carl Bernadottes tredje kone. De giftet seg den 8. juni 1978. Carl Bernadotte sa fra seg sine svenske kongelige titler da han giftet seg med en kvinne uten kongelig byrd i 1937, men fikk i stedet en prinsetittel av sin svoger Leopold III av Belgia. Da Kristine Bernadotte giftet seg med ham ble hun således adelsprinsesse med belgisk tittel.

Hun var i mange år den norske kongefamiliens faste julegjest.

Jan Eilef Rivelsrud (1940–2019) var hennes yngre bror.

## Referanser




## Eksterne lenker
* 
* 
*  Möt Kungafamiljen på www.kungahuset.se
*  Svenskkolonien har förlorat sin prins på www.sydkusten.es
Carl Bernadotte

**Carl Gustaf Oscar Fredrik Christian Bernadotte** (1911–2003) var en svensk prins. Han var sønn av prins Carl av Sverige og prinsesse Ingeborg av Danmark. Märtha av Norge var hans søster, og følgelig er kong Harald V hans nevø. Carl Bernadotte var kjent under sitt kallenavn «Mulle».

## Liv og virke
Carl var opprinnelig prins av Sverige og hertug av Östergötland, men sa fra seg disse titlene da han i 1937 giftet seg med en kvinne uten kongelig byrd, grevinnen Elsa von Rosen (1904–1991). Han fikk da i stedet en tittel av sin svoger Leopold III av Belgia samme år. Han ble da *prins Carl Bernadotte*, men ikke kongelig høyhet. I 1945 ble han utnevnt til æresmedlem av Ointroducerad adels förening.

Bernadotte viet seg først og fremst til forsikrings- og forretningsvirksomhet, 1931-1938 i Försäkrings AB Fylgia, deretter i AB Belgo-Baltic.

Ekteskapet med von Rosen varte til 1951. I 1954 giftet han seg med Ann Larsson (1921–1975). De var gift til 1961. I 1978 giftet han seg med sin tredje kone Kristine Rivelsrud (1932–2014).

Prins Carl har et barn, grevinne Madeleine Bernadotte (1938–), sammen med Elsa von Rosen.


Fil:Kronprinsesse Märthas bisettelse - L0029 465Fo30141606090105.jpg|I gravfølget ved bisettelsen av kronprinsesse Märtha 21. april 1954 gikk (bak kong Olav og kronprins Harald, fra venstre i bildet) blant andre Carl Bernadotte (bror) og Erling Lorentzen (svigersønn), deretter kongene Frederik IX av Danmark, Gustav VI Adolf av Sverige (fetter) og Baudouin I av Belgia og så Islands president Ásgeir Ásgeirsson (med flosshatt til høyre).  


## Se også
* Rica Hotels

## Referanser


## Eksterne lenker
*  Svenskkolonien har förlorat sin prins på sydkusten.es. arkivartikkel fra 4. juli 2003 arkivår 2015. Artikkelforfatter Robert Österlind.
Øre-nese-hals

**Øre-nese-hals** (ØNH), **otorinolaryngologi** eller **otorhinolaryngologi** er læren om øre-, nese- og halssykdommer. Spesialister på dette fagfeltet er leger som kalles øre-nese-hals-spesialister eller otorinolaryngologer.

Spesialistene i ØNH utfører også mange kirurgiske inngrep, som kreftoperasjoner i denne regionen, operasjoner på neseskillevegg og bihuler, fjerning av mandler, ventilasjonsrør i ørene med mer. ØNH-spesialistene samarbeider ofte også med spesialister innen nevrologi, for eksempel om implantater (nervestimulator med mer) i hode/munnhuleregionen. I tillegg behandler spesialistene allergier, svimmelhet, hørselstap og infeksjoner med mer, og de gir medisinske råd og veiledninger for å forebygge sykdommer.

## Referanser


## Eksterne lenker
* Norsk forening for otorhinolaryngologi, hode- og halskirurgi
* Øre-nese-halsutredning, NHI.no 
* Yrkesbeskrivelse - øre-nese-hals-spesialist. Utdanning.no
Tundraringvinge

**Tundraringvinge** (*Oeneis bore*) er en sommerfugl som tilhører gruppen ringvinger (Satyrinae) i den artsrike familien flikvinger (Nymphalidae). Slekten *Oeneis* omfatter arter som lever langt mot nord og i fjellene på den nordlige halvkulen. 

## Utseende
En middelsstor (vingespenn ) sommerfugl, litt mindre enn de andre nordiske *Oeneis*-artene. Vingene er ganske smale, kroppen liten og tett hårete, antennene ganske korte. Vingenes overside er ensfarget okergul, hunnen har av og til en liten øyeflekk ved forvingens spiss. Forvingens underside er okergul, gråspraglete mot kanten. Bakvingens underside er grå- og hvitspraglete, med to brede, ujevne, hvite tverrbånd. **Larven** er okergul til gulbrun med brun ryggstripe og to smale, brune sidestriper.

## Levevis
Tundraringvingen flyr i tørre, vegetasjonsfattige skråninger og på tørre topp-platåer. Den er på vingene kort tid etter snøsmeltingen, vanligvis en gang i løpet av juni eller juli. Larven lever på timotei (*Phleum* spp.) og sauesvingel (*Festuca ovina*).
## Utbredelse
Artsavgrensingen ser ut til å være uklar i denne gruppen. Tundraringvingen er bare med sikkerhet funnet i det nordlige Fennoskandia (Norge, Sverige og Finland), men det er sannsynlig at den har en videre utbredelse, blant annet i Nord-Amerika. I Norge finnes den her og der mellom Alta og Sør-Varanger i Finnmark. Den ser ikke ut til å være vanlig noe sted.

## Referanser




## Litteratur
* Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. *Fjärilar: Dagfjärilar. Hesperiidae – Nymphalidae.* ArtDatabanken, SLU, Uppsala. ISBN 91-88506-51-7
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Svenska Fjärilar, med bildegalleri
* Norges sommerfugler
* Artsdatabanken: Tundraringvinge
Nornens ringvinge

**Nornens ringvinge** (*Oeneis norna*) er en sommerfugl som tilhører gruppen ringvinger (Satyrinae) i den artsrike familien flikvinger (Nymphalidae). Slekten *Oeneis* omfatter arter som lever langt mot nord og i fjellene på den nordlige halvkulen. 
## Utseende
En middelsstor sommerfugl med smale vinger. Kroppen er kort og påfallende tett hårete, antennene temmelig korte. Vingenes overside er gulbrun, med et bredt, okergult tverrbånd langs vingekanten. På dette båndet sitter det 2–3 øyeflekker i forvingen og ofte en liten øyeflekk på bakvingen. Forvingenes underside er gulgrå med to øyeflekker, bakvingens underside er gråspraglete med et bredt, ujevnt, mørkt tverrbånd rundt midte, dette er bredt kantet med hvitt på begge sider. **Larven** er lyst olivgul med smale, rødbrune ryggstriper, lyst fiolettbrune sidestriper og gult hode.

## Levevis
Nornens ringvinge er relativt vanlig i fjellet fra Dovrefjell og nordover, lengst i nord også i lavlandet. I sør flyr den bare på gressmyrer og lysninger i fjellbjørkeskogen, lengst i nord kan den finnes nesten hvor som helst. Larvene lever på finnskjegg (*Nardus stricta*), fjellrapp (*Poa alpina*), timotei (*Phleum* spp.) og andre gress. Larveutviklingen tar to år.

## Litteratur
* Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. *Fjärilar: Dagfjärilar. Hesperiidae – Nymphalidae.* ArtDatabanken, SLU, Uppsala. ISBN 91-88506-51-7
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Svenska Fjärilar, med bildegalleri
* Norges sommerfugler
Juttas ringvinge

**Juttas ringvinge** (*Oeneis jutta*) er en sommerfugl som tilhører gruppen ringvinger (Satyrinae) i den artsrike familien flikvinger (Nymphalidae). Slekten *Oeneis* omfatter arter som lever langt mot nord og i fjellene på den nordlige halvkulen.

## Utseende
En middelsstor (vingespenn 53 – 70&nbsp;mm) sommerfugl med smale vinger, liten, tett hårete kropp og forholdsvis korte antenner. Vingenes overside er gulbrun, den største og mørkeste av de norske *Oeneis*-artene. Forvingenes overside har tre mørke, gulkantede flekker, bakvingenes overside to flekker. Forvingenes underside er grågul med to mørke flekker, bakvingenes underside gråspraglete med en liten flekk, dette gir utmerket kamuflasje mot furustammene den gjerne setter seg på. **Larven** er blekt okerbrun med mørkebrune rygg- og sidestriper.

(MHNT) Oeneis jutta - Lithuanie Rūdninkai forest - male dorsal.jpg|*Oeneis jutta jutta*  ♂  
(MHNT) Oeneis jutta - Lithuanie Rūdninkai forest - male ventral.jpg| *Oeneis jutta jutta* ♂  △ 

## Levevis
Juttas ringvinge flyr på torvmyrer i barskogen. Det bør være enkelte små furutrær, som sommerfuglen gjerne setter seg på, på myra. Den fly i juni – juli. Larven lever på bjønnskjegg (*Trichophorum cespitosum*), blåtopp (*Molinia caerulea*), søtgras (*Glyceria* spp.) og eventuelt andre gress og halvgress. Larveutviklingen tar to år. Denne sommerfuglen forekommer vanligvis bare som voksne annethvert år. De fleste norske bestandene flyr bare i partallsår, men de i Sør-Trøndelag flyr i oddetallsår.

## Litteratur
* Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. *Fjärilar: Dagfjärilar. Hesperiidae – Nymphalidae.* ArtDatabanken, SLU, Uppsala. ISBN 91-88506-51-7
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Svenska Fjärilar, med bildegalleri
* Norges sommerfugler
Stadio Lungobisenzio

**Stadio Comunale Lungobisenzio** er tn flerbruksstadion i Prato, Italia. Den blir mest brukt til fotball, av AC Prato. Stadionet ble bygget i 1938 og sto ferdig i 1941.
Moskito-rasbora

**Moskito-rasbora** eller **chilli-rasbora** er en art i gruppen karpefisker.
Det er en stimfisk som blir opptil 3,5 cm lang.
Den har en grønnvsart stripe langs siden, med en bred oransje/rød stripe over. Den mørke linjen ender i en separat kileformet svart flekk ved roten til halefinnen.
Den lever i ferskvann med en pH mellom 6,5 og 7,0, en hardhet rundt 10 °dH, og en temperatur mellom 25 og 28&nbsp;°C.

## Eksterne lenker
* 
*
Gnarkill

**Gnarkill** er et amerikansk rockeband. Bandet inkluderer Jess Margera på trommer, CKY Crew-medlemmene Brandon DiCamillo og Bam Margera på henholdsvis vokal og keyboard, Rich Vose på gitar og Matt Cole på mixer. Gnarkills musikk har blitt brukt i CKY4 og i enkelte Viva la Bam-episoder. Bandet har også blitt representert av Brandon DiCamillo og medlemmene i CKY i Bam Margeras film Haggard.

Bandets første utgivelse var en 12" vinyl, hvor coveret forestilte en gul hodeskalle. Det ble laget 1000 eksemplarer av vinylen, men da taket på Transition Store kollapsa ble nesten alle ødelagt. Lykkelige eiere av de få overlevende eksemplarene har solgt vinylene sine til høye priser. Ingen vet hvor mange som er igjen, men trommeslager Jess Margera regner med mellom 20 og 100 overlevende eksemplarer. 

En CD med ni spor kalt *GNARKILL* ble lansert ikke lenge etter tapet av den originale vinylen. 16. mai 2006 kom bandet med sitt andre album, kalt *[[GnarKill vs. Unkle Matt and the ShitBirdz]]*.

## Eksterne lenker
* PureVolume
Liste over slag i Norge under den andre verdenskrig

**Liste over slag i Norge**

*Listen er ikke komplett.*
## Operasjonene
### Hovedfronten på [[Østlandet]] og i [[Trøndelag]]
;Østerdalsgruppen
Kjempet fra Sør-Odal til nord for Rena
* Roverud
* Åsta
* Kroken
* Trysil (Grøndalen)
* Nordre Osen (Østre Æra)

;Hedmarksgruppen (Romerike, Hedmark og Gudbrandsdalen)
Kjempet fra Minnesund til Dombås i Gudbrandsdalen
* Minnesund
* Morskogen
* Strandlykkja
* Espa
* Tangen
* Brumunddal
* Lundehøgda
* Åsmarka
* Kvam i Gudbrandsdalen
* Dombås
* Fåvang
* Vinstra

;Trøndelag
* Nåverdalen

;Totengruppen (Hadeland, Toten og Gausdal)
* Klekken
* Skreia
* Bråstad bru
* Mustad
* Segalstad bru

;Ringeriksgruppen (Ringerike) Kjempet på Ringerike og langs Tyrifjorden
* Vikersund
* Sollihøgda
* Sundvollen
* Stryken
* Klekken
* Haugsbygda

;Valdresgruppen
Kjempet fra Hønefoss og opp til Østre og Vestre Slidre i Valdres
* Bagn
* Høljerasten
* Tonsåsen
* Øystre og Vestre Slidre

;Hallingdalsgruppen
* Gulsvik
* Flå

### Isolerte grupper
;Østfold
* Fossum bru

;Telemark
* Arebutun
* Hovinheia
*Vinjesvingen

;Jæren
* Ålgård
* Dirdal
* Gloppedalsura

;Hardanger
* Ulvik
* Kinsarvik

;Bergen-Voss
* Stavenesli
* Vaksdal
* Stanghelle
* Dalseid
* Bolstadøyri
* Skjervet

;Trøndelag
* Verdalsøra
* Fossem
* Binde
* Stod
* Tiltnes
* Hegra fort

;Nordland
Kamper nordover gjennom Helgeland og Salten
* Storbjørnvatnet
* Finneidfjord
* Storjord og Pothus
* Djupvik
* Jernvannene
* Lillebalak

### Kampene ved Narvik
Omfattende kamper

### Sjøforsvaret
;Marinen
* Bevoktningsbåten «Pol III» i kamp med den tyske torpedobåten «Albatros» mellom Færder og Torbjørnskjær
* P/S «Eidsvold» og P/S «Norge» i Narvik havn
* «Olav Tryggvason» og «Raumato» i Horten havn
* Jageren «Æger» ved Stavanger
* Jageren «Sleipner» i Romsdalsfjorden

;Kystartilleriet
* Odderøya fort i Kristiansand
* Bergen festning
* Festningene i Oslofjorden

### Flyvåpnene
* Bombing av Setnesmoen

### Milorg

* Bjørn West
* Haglebuslaget
Stadio Angelo Massimino

**Stadio Angelo Massimo** er et flerbruksstadion i Catania, Italia. Det blir mest brukt for fotball, av Calcio Catania.
Henry Eccles

**Henry Eccles** (født 1675, død ca. 1735) var en engelsk komponist.

Han var sønn av Solomon Eccles og bror til John Eccles.  

Henry Eccles spilte i hoffet til Ludvig den fjortende.  

## Verker (utvalg)
* Sonate for kontrabass i G-moll 
* Sonate for harpe og kontrabass i A-moll
* Sonate for fiolin og harpsichord i A-moll
* Sonate for fiolin i G-moll
* *Twelve solos for the violin*

## Referanser
Terje Aass

**Terje Jens Detlev Aass** (født 1942) var administrerende direktør i Aass Bryggeri i Drammen i 34 år, fra 1976 til 2013. Han startet som markedssjef i 1974 og overtok som administrerende direktør i 1976.

Terje Aass er etterkommer av Poul Lauritz Aass, som i 1860 kjøpte et lite bryggeri i Drammen og ga det sitt navn. Bryggeriet har siden den gang vært i Aass-familiens eie. Terje Aass representerte den fjerde generasjonen og hans sønn Christian August Knudsen Aass som overtok i 2013 er femte generasjon.

Terje Aass er utdannet siviløkonom ved universitetet i Mannheim, men da han pensjonerte seg i 2013 tok han et kurs i ølbrygging og er opptatt av gammel, norsk øltradisjon og har sitt eget mikrobryggeri som fungerer som et pilotbryggeri for Aass Bryggeri.

Terje Aass er kjent i lokalmiljøet for sitt engasjement for øl og ølkultur og har holdt en rekke foredrag om dette temaet.

## Referanser
Erik Dillerud

**Erik Dillerud** (født 5. april 1946) er en norsk kirurg.

I 1984 stiftet han Fornebuklinikken, der han var klinikksjef inntil høsten 2008.  

Dillerud har skrevet tolv vitenskapelige publikasjoner,(http://www.labmeeting.com/papers/author/dillerud-e) har vært foredragsholder på kurs og kongresser i inn- og utland og var godt kjent i media og på nettet. Han har arbeidet  med pasientrettigheter ved private klinikker og forsikringsordninger for pasienter som blir operert i private klinikker.

Siden 2009 har han arbeidet i Nepal og flere afrikanske land (Benin, Etiopia, Zambia, Tanzania og Kenya). Han opererer nå hovedsakelig brannskader, medfødte misdannelser og følgetilstander etter skader. Dillerud er styreleder i stiftelsen Children's Burn Care Kenya.

## Eksterne lenker
* Fornebuklinikken.no